রাজের জন্মদিন, বার্থ ডে বয়ের ঠোঁটে ঠোঁট শুভশ্রীর

কলকাতা: টলিউডের পাওয়ার কাপল রাজ চক্রবর্তী (Raj Chakraborty) ও শুভশ্রী গঙ্গোপাধ্যায় (Subhashree Ganguly)। দুজন একে অপরকে চোখে হারান। ১২ মাসই তাদের কাছে বসন্ত। প্রায়ই আদুরে ছবি- ভিডিও শেয়ার করেন ‘রাজশ্রী’। ২১ ফেব্রুয়ারি রাজের জন্মদিন (Raj Chakrabarty birth)। ভালবাসাকে ভালবাসায় বেঁধে রাখলেন শুভশ্রী গঙ্গোপাধ্যায়। সকাল সকাল বিশেষ পোস্ট এল, বার্থডে বয়কে আদর মাখা শুভশ্রীর শুভেচ্ছা।

প্রেমের তারপর বিয়ে এবং অবশেষে মা বাবা হওয়া। রাজ-শুভশ্রী একে অপরকে জড়িতে লম্বা পথ হেঁটেছে। বিয়ের বয়স সাড়ে চয় হলেও এখনও প্রেমে যেন ডগমগ। রাজের জন্মদিনে বিভিন্ন সময়ের নানা অদেখা ছবি প্রথমবার প্রকাশ্যে আনলেন শুভশ্রী। সঙ্গে রাজ্যের জন্য লিখলেন মনের কথা। জন্মদিনে পরিবার এবং কাজ নিয়েই কাটাবেন রাজ চক্রবর্তী। জন্মদিনের উদ্‌যাপন শুরু হয়ে গিয়েছে বৃহস্পতিবার রাত বারোটা থেকে। পরিবারের সঙ্গে কেক কেটে প্রত্যেকবারের মতোই বিশেষ দিনের শুরু করলেন রাজ চক্রবর্তী। সোশ্যাল পেজে একগুচ্ছ অদেখা ছবি শেয়ার করেছেন শুভশ্রী।

আরও পড়ুন: ফিরছে কাকাবাবু ,সৃজিত নয়,নতুন পরিচালক কে?

ছবিতে ডেটিং, বিয়ে থেকে ভ্যাকেশন, বাবা- মা হওয়ার নানা আদুরে লেন্সবন্দি মুহূর্ত সকলের সঙ্গে ভাগ করে নিয়েছেন অভিনেত্রী। যার মধ্যে কিছু অন্তরঙ্গ ছবিও রয়েছে। লিপলক করছেন তারকা জুটি। আবার দেখা গিয়েছে বিদেশের রাস্তায় কখনও শুভশ্রী কোলে মাথা দিয়ে শুয়ে আছেন রাজ, আবার কখনও প্রেমিক রাজের গালে ভালবাসার চুমু এঁকে দিচ্ছেন শুভশ্রী। ক্যাপশনে লিখেছেন, “শুভ জন্মদিন পার্টনার। তোমার জীবন আনন্দে ভরে উঠুক এই কামনা করি, মাই লাভ।আমি জানি না কীভাবে ব্রুনো মার্স তোমার জন্য আমার সঠিক অনুভূতি জানতে পেরেছে…।” পাল্টা রাজ লিখেছেন, “মাই লভ, তুমিই সেরা…।” এই ছবি শেয়ার করার পর ভালোবাসায় ভরিয়েছেন অনুরাগীরা।

View this post on Instagram

A post shared by Subhashree Ganguly (@subhashreeganguly_real)

অন্য খবর দেখুন